Video: टीम इंडिया के साथ यॉट पर यूं इंजॉय करती नजर आईं अनुष्का शर्मा, विराट कोहली भी दिखे साथ  
अनुष्का शर्मा पति विराट संग आईं नजर
भारतीय क्रिकेट टीम के खिलाड़ी भी रहे साथ
सोशल मीडिया पर वायरल हो रहा है वीडियो
बॉलीवुड एक्ट्रेस अनुष्का शर्मा (Anushka Sharma) इन दिनों भारतीय क्रिकेट टीम को सपोर्ट करने के लिए वेस्ट इंडीज पहुंची हुई हैं. भारतीय क्रिकेट टीम ने वेस्ट इंडीज (India Vs West Indies) को पहले टेस्ट में करारी शिकस्त दी. अब दूसरा टेस्ट मैच 30 अगस्त से शुरू होना है. वहीं भारतीय क्रिकेट टीम के खिलाड़ी जीत की खुशी मना रहे है. हाल ही में उनका एक वीडियो सोशल मीडिया पर जमकर वायरल हो रहा है. इस वीडियो में अनुष्का शर्मा इंडियन टीम के साथ यॉट पर इंजॉय करती नजर आ रही हैं. इस बूमरैंग वीडियो को खिलाड़ी के.एल राहुल ने अपने इंस्टाग्राम एकाउंट से शेयर किया है. सोशल मीडिया पर वायरल हो रहे इस वीडियो में के.एल राहुल, रविचंद्रन अश्विन (Ravi Chandran Ashwin), मयंक अग्रवाल, अनुष्का शर्मा और विराट कोहली (Virat Kohli) नजर आ रहे हैं. 
Endless blues 
A post shared by  KL Rahul (@rahulkl) on Aug 26, 2019 at 4:29pm PDT
क्रिकेटर के.एल राहुल (K.L Rahul) के इस वीडियो पर फैन्स खूब कमेंट कर रहे हैं. बता दें टेस्ट सीरीज के पहले मैच में भारतीय क्रिकेट टीम ने वेस्ट इंडीज (India Vs West Indies) के सामने 419 रनों का लक्ष्य रखा था, हालांकि वेस्ट इंडीज केवल 100 रनों पर ही ढेर हो गई. अपनी टीम के इस खराब प्रदर्शन से कप्तान जेसन होल्डर काफी निराश हैं. 
वहीं अगर अनुष्का शर्मा के वर्क फ्रंट की बात करें तो फिलहाल एक्ट्रेस के पास कोई नया प्रोजेक्ट नहीं है. अनुष्का शर्मा की आखिरी फिल्म 'जीरो (Zero)' थी, जिसमें वे शाहरुख खान (Shah Rukh Khan) और कैटरीना कैफ के साथ नजर आई थीं. ये फिल्म बॉक्स ऑफिस पर ज्यादा कमाल नहीं दिखा पाई थी. वहीं खबरें आ रही हैं कि अनुष्का शर्मा का प्रोडक्शन हाउस नेटफ्लिक्स के लिए एक सीरीज प्रोड्यूस कर रहा है. हालांकि इसकी अभी कोई आधिकारिक पुष्टि नहीं हुई है.